**Ignalinos rajono švietimo pagalbos tarnyba skelbia atranką į**

**ergoterapeuto pareigas**

**Pareigybės pavadinimas:** ergoterapeutas.

**Pareigybės lygis:** A.

**Darbo sutarties rūšis:** neterminuota.

**Darbo užmokestis:** pareiginės algos pastoviosios dalies koeficientas nustatomas nuo 6,98 iki 8,62 (baziniais dydžiais) priklausomai nuo darbo stažo.

**Darbo laiko norma:** 0,5 etato – 18 val. per savaitę.

**Pareigybės paskirtis:** didinti vaikų ir mokinių, turinčių įvairiapusių raidos sutrikimų, ugdymosi veiksmingumą.

**Veiklos sritys:**

* konsultuoja tėvus (globėjus, rūpintojus), pedagogus, švietimo pagalbos specialistus sensorinių

sistemų lavinimo, savarankiškumo ugdymo, aplinkos pritaikymo klausimais;

* veda ergoterapijos užsiėmimus vaikams, mokiniams, turintiems įvairiapusių raidos sutrikimų;
* rengia rekomendacijas tėvams (globėjams, rūpintojams), pedagogams, švietimo pagalbos

specialistams apie vaikų, turinčių įvairiapusių raidos sutrikimų, ugdymo principus, pagalbos teikimo metodus, aplinkos pritaikymą ir kitus aktualius klausimus;

* rengia ergoterapijos teikimo procese naudojamas metodines ir mokymo priemones, skirtas

vaikų, mokinių, turinčių įvairiapusių raidos sutrikimų, ugdymui;

* veda kvalifikacijos tobulinimo renginius rajono (šalies) ugdymo įstaigų bendruomenėms

ergoterapijos temomis;

* renka, kaupia ir analizuoja informaciją, reikalingą vaikų ir mokinių, turinčių įvairiapusių raidos sutrikimų, ugdymui gerinti;
* bendradarbiauja su kitais Tarnybos specialistais, rajono ugdymo įstaigų bendruomenėmis, esant būtinybei – su kitomis institucijomis;
* tvarko ir pildo darbo dokumentus (konsultacijų žurnalą ir kitus reikiamus dokumentus), vykdo kitus Tarnybos vadovo nurodymus ir pavedimus, susijusius su ergoterapijos veikla.

**Kvalifikaciniai reikalavimai pretendentams:**

* turėti aukštąjį išsilavinimą ir ergoterapeuto profesinę kvalifikaciją;
* turėti patirties dirbant su vaikais, mokiniais, turinčiais įvairiapusių raidos sutrikimų;
* gebėti vertinti vaikų ir mokinių, turinčių įvairiapusių raidos sutrikimų, sensorinių sistemų

sunkumus, funkcinę būklę, savarankiškumą;

* išmanyti ugdymo metodus dirbant su vaikais, turinčiais įvairiapusių raidos sutrikimų, ir gebėti

juos taikyti;

* žinoti ir gebėti taikyti Lietuvos Respublikos Konstituciją, Lietuvos Respublikos įstatymus,

Lietuvos Respublikos Vyriausybės nutarimus, kitus teisės aktus, reglamentuojančius pedagoginės pagalbos teikimą bei specialųjį ugdymą, išmanyti Lietuvos švietimo pagalbos ir specialiojo ugdymo sistemas;

* gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo

kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

* išmanyti dokumentų rengimo ir įforminimo taisykles, gebėti sklandžiai ir argumentuotai dėstyti

mintis žodžiu ir raštu, rengti programas ir projektus;

* būti įgijusiam bazinio kompiuterinio raštingumo kvalifikaciją, ECDL pradmenis;
* gebėti savarankiškai planuoti, rengti ataskaitas, bendrauti, bendradarbiauti ir teikti

konsultacijas;

* būti nepriekaištingos reputacijos, kaip ji yra apibrėžta Lietuvos Respublikos švietimo įstatyme.

**Pretendentai turi pateikti šiuos dokumentus:**

 1. prašymą leisti dalyvauti atrankoje;

 2. asmens tapatybę ir išsilavinimą patvirtinančių dokumentų kopijas;

 3. gyvenimo aprašymą, parengtą Europass CV formatu lietuvių kalba;

 4. darbo stažą patvirtinančių dokumentų kopijas (jeigu turi);

 5. dokumentų, liudijančių kitų kvalifikacinių reikalavimų atitikimą, kopijas (jeigu tokius dokumentus turi);

 6. gali pateikti buvusių darbdavių rekomendacijas.

**Pretendentai dokumentus pateikia adresu:** Ignalinos rajono švietimo pagalbos tarnyba, Mokyklos g. 9, Ignalina, tiesiogiai, elektroniniu paštu irspt.direktore@ignet.lt arba registruotu laišku iki 2023 m. balandžio 17 d. Dokumentų originalai pateikiami tiesiogiai teikiant dokumentus arba atrankos dieną prieš pokalbį su pretendentu ir sutikrinti su kopijomis grąžinami.

Atrankos paskelbimo data: 2023 m. balandžio 4 d.

Pretendentų atrankos forma – pokalbis.

Pretendentų atrankos data – 2023 m. balandžio 20 d. Kiekvienam kvalifikacinius reikalavimus atitinkančiam pretendentui jo pateiktu telefonu ir/ar elektroniniu paštu bus praneštas individualus laikas atvykti į atrankos pokalbį, tiksli atrankos vieta ir numatoma pokalbio trukmė.

Išsamesnė informacija teikiama Ignalinos rajono švietimo pagalbos tarnyboje Mokyklos g. 9, Ignalinoje. Pasiteirauti galima telefonu: 8 386 52600, el. paštu irspt.direktore@ignet.lt

\_\_\_\_\_\_\_\_\_\_\_\_\_\_\_